钦定古今图书集成/明伦汇编/氏族典/第123卷 > 陈希造
## 钦定古今图书集成/明伦汇编/氏族典/第123卷 > 陈希造

按《仙游县志》：“希造，字贤御，以父吉老荫补官。贼陷京
口，希造年十六，被系至北庭，令其牧马。一日，北师南
向，希造择平时所调御最良马乘以归，父益奇之，每
目为定乱器。调扬州录参。绍兴初，侍父官临汀。每战
必居先锋，屡奏凯捷。明年，贼又入寇，希造乘胜而前，
策应不至，战没于义。”口，朝廷称其忠节，特赠承事
郎，累赠奉直大夫。